Mountain View Country Guest House | Resensies
Pieter O - Mei 2021
Baie netjiese en moderne eenheid met alles wat jy mag benodig.
Uiters goed toegeruste eenheid met die beste toerusting en versierings wat van goeie smaak getuig. Aandete was goed maar nie besonders nie.
Mountain View Country Guest House's terugvoer
Baie dankie Pieter vir die resensie, dit was 'n voorreg om vir julle kos te kon gemaak het. Jammer ons lamvleis kon nie vir julle smaakvol wees nie, ongelukkig bied Cradock ook nie veel suikervrye bestanddele of produkte nie. Niks van julle spyskaart het suiker bevat nie en alles was spesiaal aangekoop.
Tian V - Mei 2021
Pragtige omgewing en die rustigheid is fantasties!
Was heerlik om bietjie die Oos-Kaap se mooiheid te ervaar!
Luxury, clean, comfortable, incredible food.
Best overnight stay venue we've ever had and I'm sure we missed a lot due to just staying over night and leaving the next morning. Clean, comfortable, friendly, efficient, amazing food, upmarket finishings, peaceful. Very worth a stay.
Mari T - Jan 2021
Ons het elke oomblik daar geniet! Die plaas en gastehuis is pragtig - ons sal vir seker weer daar bly!
Massimo D - Jan 2021
Very relaxing stay away from city noise.
Very private and away from the crowds. Close to Cradock.
Jurgens K - Jan 2021
Mountain View is ver onderwaardeer vir die koste per nag. Hierdie wonderlike gasteplaas het die beste toebehore, pragtigste dekor, lieflike ruim kamers en die ongelooflike onderdak verhitte swembad. Die eienaar het ons regtig spesiaal laat voel om sy pragtige gastehuis vir ons uit te huur! Sal definitef weer hier gaan vakansie hou.
Gasvry, vriendelik, netjies, alles werk.
Uithalerverblyf in die middel van die Karoo op 'n plaas wat uitstekend bestuur word. Gasheer, Wilhelm, is eenvoudig orals, vat raak met sy hande stewig op die stuur, uitstekend ondersteun deur Hannelie en Sue Ellen. Keurige kos.
Michelle L - Jun 2019
Wonderful. Neat, clean and very comfortable.
Elsje T - Jan 2019
Graeme C - Des 2018
Friendly staff and all round good time.
Berdien V - Sep 2018
Baie mooi en gemaklik! Sal enige tyd weer daar oorbly!
Puik verblyf en baie rustige omgewing.
Mountain View is 'n werklike puik plek om oor te bly. Nie net die geriewe nie, maar ook die omgewing. Dit is 'n werkende plaas en jy sien alles. Wilhelm en al die ander persone daar het jou van die begin af laat welkom voel. Maak gerus gebruik van die restaurant. Die sjef is puik en jy sal dit geniet om daar te eet. Ek sal enige tyd aanbeveel en ook weer hier oorbly as ek weer in die omgewing is.
Klaas E - Apr 2018
Netjiese, huislike verblyf, vriendelike ontvangs en diens.
Baie dankie dat u die tyd geneem het om u bydrae te lewer! Wens julle net voorspoed en goeie gesondheid toe!
Justin A - Jan 2018
Endroit magnifique ,décoré avec goût et très bien équipé. Hôtes disponibles et accueillants, ils font leur maximum pour que vous passiez un agréable séjour. La vue sur la montagne est époustouflante et la piscine est tres agreable . L'établissement se trouve à proximité de mountain zebra un petit Park mais avec des paysages merveilleux et de nombreux animaux . A découvrir !
Thank you for your kind words, we are grateful for your amazing ability to admire! All the best for you and your amazing family.
Linky O - Jan 2018
Wonderlike gasvryheid! Mooi styl
Ons sal wat gee om julle weer te sien. Ons hoop dit is sommer 'n wonderlike geseënde jaar vir julle.
Anne B - Jan 2018
A stunning, relaxing overnight stop run by very friendly people.
Melissa K - Des 2017
Pragtige, netjiese en gasvrye verblyf.
Gasvrye, heerlike verblyf met alles wat 'n moeë reisiger se hart begeer.
Baie dankie Melissa.
Marais V - Des 2017
Ludwig S - Des 2017
Gerieflik, netjies en skoon. Baie smaakvol.
Hettie J - Aug 2017
Gasvryheid van hoogstaande gehalte.
Antoinette D - Jan 2017
Absolute rus en vrede in die mooiste plek ooit!
Wat 'n fantastiese plek in die hart van die Oos-Kaap. Die kinders het hulleself gate uit geniet, ons kon lekker braai, die hond was gelukkig en verder is dit regtig die mooiste binneversiering wat ek nog in 'n blyplek gesien het! Dankie vir die fabulous oorslaap, vriendelike geselsies en die spesiale touches (lekker wyn, die hond se beskuitjie en sjokolade op die kussings). Ons sien julle verseker weer aan die einde van die jaar!
Baie dankie vir die hartlike boodskap, julle maak dit so die moeite werd! Ons hoop om die geleentheid te kry om julle weer te kan bederf!
Sonja S - Jan 2017
Sal beslis weer Mountain View Country Guest House besoek.
Wonderlike ervaring met die beste ontbyt wat ek in 'n lang tyd gehad het. Fantastiese gasvryheid en pragtige area.
Desiree S - Sep 2016
Service excellent and meals delicious; accommodation caters for young and old, and very specifically for handicapped visitors.
Suzette B - Jul 2016
Beslis die moeite werd om daar te slaap.
Vandat ons daar aangekom het, was ons welkom. Vriendelike ontvangs deur ons gasheer, Wilhelm, en 'n pragtige skoon en gerieflike kamer het die koue van buite verdryf. Daar was vars blomme in ons kamer en luukse gehalte badmiddels asook heerlike sjokolade en ook 'n sjokolade op ons kussing. Wilhelm het self vir ons kom vuurmaak en ons bederf met 'n heerlike kaasbord met sjerrie, biltong en droëwors. Die ontbyt was uit die boonste rakke en ons is daar weg met die vaste voorneme om weer daar oor te bly. Voorwaar 'n juweel!
Natalie I - Apr 2016
Sommer net twee woorde: ongelooflik lekker!
Dit was asemrowend mooi by Mountain View Country Guest House. Ek was effens huiwerig omdat dit 'n entjie buite die dorp van Cradock was, maar dit was so rustig en absoluut die moeite werd om daai super vars, skoon lug te kon inasem. Dis net wat ons nodig gehad het, uit die gejaag van die stad of dorpslewe. Die geriewe was nie net 5-ster nie, maar ver VER bo ons verwagting. Almal was ongelooflik vriendelik en behulpsaam. Ons was bevoorreg om sommer 'n lekker toertjie op die Mega-boer se plaas te kon beleef. Ek is bitter spyt ons het net een aand oorgeslaap. Ek sal enige tyd hierdie puik gastehuis aan almal aanbeveel. Baie baie dankie Hannelie en al julle mensies wat ons kuier so ongelooflik lekker gemaak het. Mens voel sommer tuis. Julle sal ons baie beslis weer sien. Let wel: Daar was nie genoeg spasie in die gasteboek om te skryf nie, want daar was net te veel om oor te sê.
Ag weet jy, mense soos julle maak die bedryf so lekker om in te wees! Kom kuier weer en ons bederf net meer!
Louise V - Feb 2016
Dirk B - Feb 2016
Pragtig, netjies, professioneel en skoon.
Ons was uiters warm verwelkom, al was ons bietjie laat. Die kamers was in 'n uitmuntende toestand. Die gastehuis is modern met enkele plaas-elemente. Dit het 'n netjiese kombuis met 'n binne-braai asook 'n baie lekker buite-braai. Elke oggend word die braaiplek en kombuis skoon gemaak voordat jy ontbyt ontvang. Die ontbyt is baie lekker en vars (vrugte kelkie met 'n vol engelse ontbyt of omelet). Die ontbyt is egter nie ingesluit nie en mens moet 'n ekstra R90 opdok, wat die verblyf effens duur begin maak. Ons was daar vir 'n ramveiling en ons gasheer was baie bedagsaam en het aangebied dat ons ramme in sy kraal kon oornag. Hy het ook die ramme met pille en water voorsien vir die aand. Ons het hierdie gebaar opreg waardeer. Ons het 'n ekstra gas gebring vir die 2de aand wat ons R600 gekos het plus R90 ontbyt, wat ek voel is bietjie duur. Maar afgesien van dit sal ek enige iemand aanraai om daar te oornag veral as jy ramveilings in die omtrek bywoon. Ek sal dit ook aanbeveel om eerder hier op die plaas te oornag as op die dorp self. Absolute puik diens!
Arnold J - Jan 2016
Ons gasheer was uiters behulpsaam, die verblyf netjies en silwerskoon en die omgewing pragtig.
Hierdie plaas word deur 'n uithaler-boer bestuur. Die geriewe is netjies en die diens persoonlik en uiters vriendelik. As ons weer in dié geweste kom, sal ons graag weer daar oorslaap.